Lëvizja për braktisjen e fesë islame

Lëvizja për braktisjen e fesë islame (ndryshe si; Lëvizja e Deçanit, pasi dalja e tyre publike u bë në Deçan më 21 Tetor 2023) është një organizatë dhe lëvizje e krijuar nga një grup vullnetarësh kosovarë. Krerët e kësaj lëvizje i bënë publike qëndrimet e tyre në prani të mediave. Qëllimet e saj, sipas themeluesve, janë braktisja e fesë Islame dhe kthimi në fenë e të parëve (Krishtërim) përmes konvertimit fetar, por edhe thirrja e besimtarëve të fesë Islame për ta braktisur këtë fe, me arsyen e mbrojtjes së interesave kombëtare në Kosovë dhe trojet shqiptare nga islami politik dhe arabifikimi. Ata gjithashtu thonë se klerikët e fesë Islame në Kosovë kanë ndikuar në nxitjen e pjesëmarrjes së shqiptarëve në konflikte të armatosura në Siri dhe më gjerë në botën arabe, dhe se territoret shqiptare janë bërë një sferë ndikimi për vendet arabe të cilat i akuzojnë që po tentojnë ta paraqesin Kosovën si vend islamik para Bashkimit Evropian dhe botës perëndimore.

Themeluesit e kësaj lëvizje shpesh herë janë pjesë e debateve fetare televizive në Kosovë, por edhe në Shqipëri, ku kanë nxitur një debat të madh në lidhje me fenë.

 Konteksti shoqëror dhe ideologjik 
Lëvizja për braktisjen e fesë islame është shfaqur në një periudhë kur identiteti kombëtar shqiptar në Kosovë po debatohet gjithnjë e më shumë në raport me përkatësinë fetare. Kjo ndodh në sfondin e tensioneve të herëpashershme ndërmjet laicizmit dhe rrymave konservatore islame dhe të krishtera në shoqëri, si dhe perceptimeve për rolin e fesë në çështjet shtetërore, arsimore dhe kulturore. 

 Hetimet nga prokuroritë 
Më 26 tetor, 2023, zëdhënësi i prokurorisë së Pejës tha se kjo lëvizje është nën hetime tashmë dhe nëse ka elemente të veprave penale do të merren masa. Më 21 qershor 2024, rasti 'Lëvizja Braktisja vullnetare e fesë islame' ka kaluar në Prokurorinë Speciale.

 Reagimet 

 Bashkësia Islame e Kosovës 
Përfaqësues dhe klerikë të BIK-ut e kanë kundërshtuar hapur këtë lëvizje. Myftiu i Kosovës, Naim Tërnava, ka cilësuar veprimet e Lëvizjes si "veprime në shërbim të armikut të Kosovës", duke i konsideruar ato si mbetje të sistemit komunist dhe si kërcënim për unitetin kombëtar. Këshilli i Bashkësisë Islame në Deçan ishte shprehur "se s’ka qëllime të mira, po sulmohet Islami".

 Opinioni kosovarë 
Lidhja e Historianëve të Kosovës "Ali Hadri", dega në Deçan, kishte cilësuar nismën si të dëmshme dhe si nxitëse urrejtje, duke theksuar se feja është një e drejtë personale dhe nuk duhet të përdoret për të ndarë shqiptarët.

 Figura publike 

 Polemika 

 Lidhje të jashtme 

 Shiko edhe 

 Sekularizmi në Kosovë
 Feja në Kosovë
 Islami politik
 Arabifikimi
 Krishtërimi
 Konvertimi fetar

 Referime 

Kategoria:Sekularizmi në Kosovë
Kategoria:Organizata fetare në Kosovë
Kategoria:Krishtërimi në Kosovë
Kategoria:Konvertim fetar
Kategoria:Konvertim në Krishtërim